8. ΒΑΣΙΛΙΚΟΝ ΔΙΑΤΑΓΜΑ της 23/28 Ιαν. 1937 (ΦΕΚ Α΄ 26) Περί τρόπου εκτιμήσεως των εξ επιτάξεως πλοίων απαιτήσεων κατά του Δημοσίου. Έχοντες υπ’ όψει την διάταξιν της παρ. 2 του άρθρ. 8 του υπ’ αριθ. 111/1936 Α. Νόμου «περί τροποποιήσεως και συμπληρώσεως των διατάξεων του Νόμ. 4442, μετά την υπ’ αριθ. 4/1937 γνωμοδότησιν του Συμβουλίου της Επικρατείας, προτάσει του Ημετέρου επί της Εμπορικής Ναυτιλίας Υφυπουργού, απεφασίσαμεν και διατάσσομεν. Άρθρ.1.-Δια την ακριβή εκτίμησιν των εξ επιτάξεως πλοίων ή οιωνδήποτε άλλων πλωτών μέσων απαιτήσεων και τον επί τη βάσει ταύτης καθορισμόν των εκ του λόγου τούτου οφειλομένων υπό του Δημοσίου αποζημιώσεων η κατά τον Νόμ. 4442 Εκτιμητική Επιτροπή οφείλει να λαμβάνη υπ’ όψιν της: α)Το είδος, προορισμόν, χωρητικότητα, ηλικίαν και εν γένει κατάστασιν του επιταχθέντος πλωτού μέσου. β)Την κατανάλωσιν καυσίμων υλών και υλικών εν γένει κινήσεως ως και τα λοιπά συνήθη έξοδα εκμεταλλεύσεως (περιλαμβανομένων των ασφαλίστρων και της αποσβέσεως) τα αναλογούντα εις την χρονικήν διάρκειαν της επιτάξεως. γ)Την αναλογούσαν εις την χρονικήν διάρκειαν της επιτάξεως δαπάνην, την αφορώσαν την ετησίαν του πλοίου επιθεώρησιν, εφ’ όσον αύτη δεν εξετελέσθη διαρκούσης της επιτάξεως εις βάρος του Δημοσίου. δ)Την εποχήν του έτους, καθ’ ην εγένετο η επίταξις. ε)Την τυχόν ζημίαν ην κατά την διάρκειαν της επιτάξεως υπέστη ο πλοιοκτήτης εκ της συνεπεία ταύτης στερήσεως του δικαιώματος της υπ’ αυτού εκμεταλλεύσεως του επιταχθέντος πλοίου του ή πλωτού ναυπηγήματος. ς)Παν άλλο κατά την κρίσιν της Εκτιμητικής Επιτροπής στοιχείον σχέσιν έχον με τα ανωτέρω ενδεικτικώς αναφερόμενα στοιχεία ή εις τας σχετικάς διατάξεις Νόμ. 4442 ρητών καθοριζόμενα τοιαύτα. Άρθρ.2.-Αι αποφάσεις της Εκτιμητικής Επιτροπής δέον να είναι ητιολογημέναι, γενομένης εν αυταίς μνείας ενός εκάστου κεχωρισμένως των κατά το προηγούμενον άρθρον στοιχείων, εφ’ ων βασίζονται αύται. Εισφορές και Ναυλώσεις (Επιτάξεις) 36.Ε.β.7-10 Εις τον Ημέτερον επί της Εμπορικής Ναυτιλίας Υφυπουργόν ανατίθεμεν την δημοσίευσιν και εκτέλεσιν του παρόντος. 